സംസ്ഥാനത്തിന് 3.02 ലക്ഷം ഡോസ് വാക്സിന് കൂടി, ഇന്ന് വാക്സിന് നല്കിയത് 2.46 ലക്ഷം പേര്ക്ക് തിരുവനന്തപുരം: സംസ്ഥാനത്തിന് 3,02,400 ഡോസ് കൊവീഷീല്ഡ് വാക്സിന് കൂടി ലഭ്യമായതായി മന്ത്രി വീണാ ജോര്ജ് അറിയിച്ചു. തിരുവനന്തപുരത്ത് 1,02,390, എറണാകുളത്ത് 1,19,050, കോഴിക്കോട് 80,960 എന്നിങ്ങനെ ഡോസ് വാക്സിനാണ് ലഭ്യമായത്. ലഭ്യമായ വാക്സിന് വിതരണ കേന്ദ്രങ്ങളിലെത്തിച്ച് വരികയാണെന്നും മന്ത്രി വാര്ത്താക്കുറിപ്പില് അറിയിച്ചു. ഇന്ന് 2,45,897 പേര്ക്കാണ് വാക്സിന് നല്കിയത്. 1,114 സര്ക്കാര് കേന്ദ്രങ്ങളും 306 സ്വകാര്യ കേന്ദ്രങ്ങളും ഉള്പ്പെടെ ആകെ 1,420 വാക്സിനേഷന് കേന്ദ്രങ്ങളായിരുന്നു ഉണ്ടായിരുന്നത്. സംസ്ഥാനത്ത് ഇതുവരെ ഒന്നും രണ്ടും ഡോസ് ചേര്ത്ത് ആകെ 2,15,51,808 പേര്ക്കാണ് വാക്സിന് നല്കിയത്. അതില് 1,52,24,381 പേര്ക്ക് ഒന്നാം ഡോസ് വാക്സിനും 63,27,427 പേര്ക്ക് രണ്ടാം ഡോസ് വാക്സിനുമാണ് നല്കിയത്. കേരളത്തിലെ 2021ലെ എസ്റ്റിമേറ്റ് ജനസംഖ്യ അനുസരിച്ച് 43.37 ശതമാനം പേര്ക്ക് ഒന്നാം ഡോസും 18.02 ശതമാനം പേര്ക്ക് രണ്ടാം ഡോസ് വാക്സിന് നല്കിയെന്നും മന്ത്രി വ്യക്തമാക്കി.